Podskup
<s>U matematici, a posebno u teoriji skupova, skup A je podskup skupa B ako se A sadrži unutar B. Pritom A može biti jednak B.</s>

<s>Definicije 
Ako su A i B skupovi, i svaki element iz A takođe element iz B, onda:
 A je podskup skupa B, u oznaci ,
ili ekvivalentno
 B je nadskup skupa A, u oznaci .</s>

<s>Ako je A podskup od B, ali A nije jednak B (to jest, postoji barem jedan element u B koji ne postoji u A), onda 
 A je takođe pravi podskup od B; ovo se zapisuje kao .
ili ekvivalentno
 B je pravi nadskup od A; ovo se zapisuje kao .</s>

<s>Za svaki skup S, relacija inkluzije ⊆ je parcijalno uređenje na skupu 2S svih podskupova od S (partitivni skup od S).</s>

<s>Simboli ⊂ i ⊃ 
Ponekad se zapisuje A ⊂ B umesto A ⊆ B da se označi da je A podskup od B. Slično, ponekad se piše A ⊃ B da se označi da je A nadskup od B. Po ovoj konvenciji, ako je sve šta znamo da je A ⊂ B, još uvek je moguće da su A i B jednaki skupovi.</s>

<s>Nekad se simboli ⊂ i ⊃ koriste da označe prave podskupove ili nadskupove umesto  i .</s><s>Ovo korišćenje čini simbole ⊆ i ⊂ analogne simbolima ≤ i <.</s><s>Na primer, ako x ≤ y onda x može biti jednako y, ali ne mora, ali ako je x < y, onda x sigurno nije jednako y, već je strogo manje od y. Slično, ako se uzme da ⊂ znači pravi podskup, onda ako A ⊆ B, sledi da A može ali ne mora biti jednako B, ali ako A ⊂ B, onda A sigurno nije jednako B.</s>

<s>Primeri 
 Skup {1, 2} je pravi podskup skupa {1, 2, 3}.</s><s>Svaki skup je podskup samog sebe, ali nije pravi podskup samog sebe.</s><s>Prazan skup, u oznaci ∅, je takođe podskup svakog datog skupa X. Prazan skup je uvek pravi podskup, izuzev sebe samog.</s><s>Skup {x : x je prost broj veći od 2000} je pravi podskup skupa {x : x je neparan broj veći od 1000}
 Skup prirodnih brojeva je pravi podskup skupa racionalnih brojeva, a skup tačaka na duži je pravi podskup skupa tačaka na pravoj na kojoj ta duž leži.</s><s>Ovo su kontraintuitivni primeri kod kojih su i deo i celina beskonačni, i deo ima isti broj elemenata kao celina.</s>

<s>Teorija skupova</s>

